জয়েন্টের ফলপ্রকাশ, উত্তীর্ণদের শুভেচ্ছা মুখ্যমন্ত্রীর

কলকাতা: জয়েন্ট এন্ট্রান্স পরীক্ষায় (Joint Entrance Examination) উত্তীর্ণদের শুভেচ্ছা মুখ্যমন্ত্রী মমতা বন্দ্যোপাধ্যায়ের (Mamata Banerjee)। পোস্টে মুখ্যমন্ত্রী জয়েন্ট এন্ট্রান্সের ফলপ্রকাশে দেরি হওয়ার বিষয়টি উল্লেখ করেছেন। এই বিষয়ে তিনি লিখেছেন, ‘আইনি জটিলতায় ফলপ্রকাশে অন্যান্য বারের তুলনায় এবার একটু দেরি হলো। কিন্তু আমি বিশ্বাস রাখি, সমস্ত প্রতিকূলতাকে জয় করে আগামী দিনগুলিতে তোমরা আরও সফল হবে এবং বাংলার মুখ উজ্জ্বল করবে।’

তিনি আরও লিখছেন, ‘রাজ্য জয়েন্ট এন্ট্রান্স পরীক্ষায় উত্তীর্ণ সকল ছাত্রছাত্রীকে জানাই আমার আন্তরিক শুভেচ্ছা ও অভিনন্দন। তোমাদের অভিভাবক ও শিক্ষকদেরও জানাই আমার অভিনন্দন। যারা কোনও কারণে ভালো ফল করতে পারোনি, তাদের মন খারাপ না করে ভবিষ্যতে যাতে ভালো হয় তার প্রস্তুতি নিতে বলব।’

আরও পড়ুন: জয়েন্টের ফলপ্রকাশ নিয়ে কাটল জটিলতা

রাজ্য জয়েন্ট এন্ট্রান্স পরীক্ষায় উত্তীর্ণ সকল ছাত্রছাত্রীকে জানাই আমার আন্তরিক শুভেচ্ছা ও অভিনন্দন।

তোমাদের অভিভাবক ও শিক্ষকদেরও জানাই আমার অভিনন্দন।

যারা কোনো কারণে ভালো ফল করতে পারোনি, তাদের মন খারাপ না করে ভবিষ্যতে যাতে ভালো হয় তার প্রস্তুতি নিতে বলব।

আইনি জটিলতায়…

— Mamata Banerjee (@MamataOfficial) August 22, 2025

জয়েন্ট এন্ট্রান্সের ফল (Joint Entrance Result) নিয়ে কাটল জটিলতা। রাজ্যের জয়েন্ট এন্ট্রাস নিয়ে কলকাতা হাইকোর্টের (Calcutta High Court) সিঙ্গেল বেঞ্চের রায়ের উপর স্থগিতাদেশ দিল সুপ্রিম কোর্ট (Supreme Court)। শুক্রবার বিচারপতি বিআর গাভাইয়ের ডিভিশন বেঞ্চ এই স্থগিতাদেশ দিয়েছে। যার ফলে রাজ্যের জয়েন্টের ফলপ্রকাশে আইনি বাধা কেটেছে বলে মনে করছেন আইনজীবীদের একাংশ।

কথা ছিল ৭ আগস্ট ফলপ্রকাশের। তবে ওসিবি শংসাপত্র সংক্রান্ত আইনি জটিলতার কারণে জয়েন্টের ফলপ্রকাশ স্থগিত হয়ে গিয়েছিল। কলকাতা হাইকোর্টের বিচারপতি কৌশিক চন্দ জানান, ২০১০ সালে আগের শংসাপত্রকে মান্যতা দিতে হবে। তৈরি হবে নতুন মেধাতালিকা। এই নির্দেশকে চ্যালেঞ্জ করে সুপ্রিম কোর্টে যায় রাজ্য। এদিন সিঙ্গেল বেঞ্চের রায়ের উপর স্থগিতাদেশ দিয়েছে সুপ্রিম কোর্ট।

দেখুন আরও খবর: